Vandag in geskiedenis: VAN RIEBEECKDAG (Stigtingsdag / Volksplantingsdag)
Kmdr. Jan van Riebeeck en sy geselskap van 90 gooi op 6 April 1652 anker in wat vandag bekend staan as Tafelbaai in Kaapstad (Wes-Kaap). Die Van Riebeeckgelofte word op 6 April 1654, twee jaar na hul aankoms aan die Kaap, deur goew. Jan van Riebeeck namens die eerste koloniste afgelê: "......sodat daarby die weldade van die Here wat aan ons bewys is, deur ons nakomelinge nooit vergeet mag word nie, maar altyd tot eer van God in gedagtenis en herinnering gehou sal word". Dit is, saam met die geloftes by Paardekraal en Bloedrivier, een van die Afrikanervolk se enigste drie geloftes aan God.